
Text rozhodnutia
Súd: Krajský súd Bratislava Spisová značka: 5Sd/84/2015 Identifikačné číslo súdneho spisu: 1015201244 Dátum vydania rozhodnutia: 30. 11. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1015201244.4 Uznesenie Krajský súd v Bratislave v právnej veci navrhovateľa L. T., V. M. XXXX/X, V., proti odporkyni Sociálnej poisťovni ústredie, Ul. 29. augusta č. 8-10, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 12.3.2015 žiadal preskúmať rozhodnutie odporkyne číslo XXX XXX XXXX X zo dňa 24.2.1015, ktorým odporkyňa zamietla žiadosť navrhovateľa o invalidný dôchodok zo dňa 2. februára 2015. Prehlásením na pojednávaní dňa 30.11.2016 navrhovateľ vzal späť návrh zo dňa 12.3.2015 v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1015201244.4 (dáta aktuálne k 1. 11. 2026). Záväzné je znenie zverejnené súdom.




